Россельхознадзорым и Кавказ Ищхъэрэ щ1ыналъэ зэхуаку Управленэм къыщ1игъэщащ Къэбэрдей — Балъкъэрым гъэшхэк1 продукцэ къызэрыщ1агъэк1ым ехьэл1а ныкъусэныгъэхэр. «Меркурий» системам и к1элъыплъыныгъэхэм къызэригъэлъагъуамк1э, Шэджэм куейм щы1э «Молочник» 1энат1эм кхъуейлъалъэрэ, шэрэ, шхурэ, шатэу къыдаша гъэшым \_ халъхьэ и хабзэм ирикъутэкъым килограмм 715 -рэ. Абы къегъэна1уэр къыщ1агъэк1 продукцэм и куэдагъымрэ и ф1агъымрэ, ар къызыхащ1ык1ым я нэ1э зэрытрамыгъэтыр. Ар ерыскъыхэк1ым , гъэшымрэ, гъэшхэк1ымрэ я шынагъуэншагъэмк1э, Евразиям и экономикэ Союзым и техникэ регламентхэм хуэк1уэкъым. Россельхознадзорым и Кавказ Ищхъэрэ щ1ыналъэ зэхуаку Управленэм «Молочник» 1энат1эм иригъэщ1ащ Урысей Федерацэм ветеринариямк1э къэрал хабзэхэр къызэпыудыныр къызэремызэгъымк1э хъыбар.\n« Блэк1ам и плъыфэхэр» ф1эщыгъэм щ1эт гъэлъагъуэныгъэ къыщызэ1уах нобэ Къэбэрдей — Балъкъэрым и Лъэпкъ музейм. Ашэмэз Фат1имэ и лэжьыгъэхэр теухуащ тхыдэм и напэк1уэц1хэм, лъэпкъым гъуэгуанэ къик1уам и нэхъ гухэщ1 лъэхъэнэм. Къэбэрдей – Балъкъэрым Щэнхабзэмк1э и министерствэм, Урысейм и сурэтыщ1хэм я Къэбэрдей – Балъкъэр къудамэм я дэ1эпыкъуныгъэк1э къызэрагъэпэщ выставкэр зэхаублэнущ нобэ шэджагъуэм сыхьэт 12-м.\nРеспубликэм и л1ыщхьэ К1уэк1уэ Казбек хэтащ Урысейм и Правительствэм \_ щ1ыналъэхэм я зыужьыныгъэхэмк1э комиссэм и Президиумым \_и зэ1ущ1эм. 1уэхугъуэр селектор мардэхэм къэриубыдэу иригъэк1уэк1ащ Урысейм и Правительствэм и унафэщ1ым и къуэдзэ Хуснуллин Марат. Зэхыхьэм щытепсэлъыхьахэщ санкцэхэр къыщыдащ1ыл1а лъэхъэнэм лъэпкъ проектхэр , Федеральнэ программэхэр илъэсым и япэ мазищым гъэзащ1а зэрыхъум. Къэжы1эпхъэщ, Къэбэрдей — Балъкъэрыр а унэт1ыныгъэхэмк1э щ1ыналъэ пажэхэм зэрыщыщыр. Ухуэныгъэрэ ремонт лэжьыгъэхэр щгъэк1уэк1ыну къагъэна1уащ 1энат1э 100 хуэдиз. Абы хуаунэт1ынущ сом миллиард 8-рэ сом мелуан 200 — рэ. Абы щыщу лэжьыгъэм ирахьэл1ащ мылъкум и процент 23-р, проект щхьэхуэхэмк1э процент 40 -р. « Бахъсэн къалэ псыр щызэлъызыгъэ1эсын 1энат1э щыухуэнымк1э зэгуры1уэныгъэхэр зращ1ыл1ащ Урысейм Финансхэмрэ Ухуэныгъэхэмрэ министерствэхэм. Япэ хэлъхьэныгъэу къыхуаут1ыпщар мэхъу сом мелуан 428-рэ. Мы гъэм 1уэхум халъхьэнущ зы миллиард».- къыхигъэщащ К1уэк1уэ Казбек. Апхуэдиз 2023 гъэми къыт1эрыхьэнущ. Лэжьыгъэхэр Федеральнэ министерствэхэм пыщ1эныгъэ ди1эрэ нобэ къек1уэк1 щытык1эхэр къэлъытауэ идогъэк1уэк1, — И псалъэхэм къыдыщ1игъужащ л1ыщхьэм.\nКавказ Ищхъэрэм и курортхэм май махуэшхуэхэм ц1ыху мин 28-рэ къеблэгъащ зыплъыхьак1уэу. «Архыз», «1уащхьэмахуэ», «Ведучи» щ1ып1эхэм ипэ илъэсым зыщызыгъэпсэхуам хуэдизщ ар. Апхуэдэу ц1ыхушхуэ здэк1уам и гугъу пщ1ымэ 1уащхьэмахуэ и къуршхэм дэк1ахэщ ц1ыху мин 20-м щ1игъу. Хъыбар дегъащ1э республикэм курортхэмрэ туризмэмк1э и министерствэм. Щ1ып1эм ц1ыхушхуэ къэк1уэныр ехьэл1ат Кавказ Ищхъэрэм и бгылыжэ курортхэм къежэхып1эщ1эхэр, хьэщ1эщхэр. къызэрыщызэ1уахырр,Кхъухьлъатэк1э щ1ыналъэ зэпыщ1эныгъэхэм къызэрыхагъэхъуар , ц1ыхум 1уэхутхьэбзэу хуащ1эри зэрырагъэф1ак1уаращ.. Псом хуэмыдэу 1уащхьэмахуэ щ1ып1эм. Хьэщ1э къытхуеблагъэхэм къызэхак1ухь республикэм и щ1ып1э дахэхэр, Ахэр 11 мэхъу. Кавказвым и къурш нэхъ лъагэр зэрагъэлъагъун, бгым лыжэк1э къежэхын, нарзан ефэным ц1ыхур къыдехьэх, Апрелым щегъэжьауэ ноябрь мазэ пщ1ондэ хьэщ1эхэр щыкуэдщ ди щ1ып1эм. Урысейм Къэбэрдей — Балъкъэрыр къыщац1ыху Аушыджэр, Джэдыкъуэ,Джылы – Су щы1э псы хущхъуэхэмрэ псы хуабэхэмк1э.\nУрысей ФСБ-м и Къэбэрдей — Балъкъэр къулыкъущ1ап1эм коррупцэм пэщ1этыным теухуауэ оперативнэ — лъыхъуэныгъэ 1уэхугъуэхэм ипкъ итк1э республикэм къыщыщ1а гъэщащ щ1эпхъаджагъэ ялэжьар. Къэбэрдей — Балъкъэр МВД – м и лэжьак1уэу т1урэ республикэм щыщ зы ц1ыхухъурэ гуп зэрыгъэхъуауэ 1улъхьэ тын — къе1ыхыныр къызэрагъэпэщт, апхуэдэу уголовнэ жэуап кърашал1энухэм , хабзэм ебакъуэу, щхьэщахт. Апхуэдэу Налшык къалэ щыщ ц1ыхубзыр къагъэгугъат и 1ыхьлыхэм теухуауэ уголовнэ 1уэху къызэ1уахам хэлэжьыхьыжыну, жэуапым кърамышал1эн хуэдэу. Абы папщ1э сом мелуанит1 иритыну зэгуры1уахэт. 1улъхьэр щызэ1эпахым яубыдащ гупым хэтхэр. Урысей Федерацэм и Уголовнэ Кодексым и 159 статьям и 4 -нэ 1ыхьэм тету щ1эпхъаджагъэм теухуауэ къызэ1уахащ уголовно 1уэху. Законодательствэм къызэригъэувымк1э, абык1э тезыру ирагъэхьынур илъэси 10-м ноблагъэр.